

**Sürgősségi indítvány: Előterjesztés a Heves Vármegyei Sportmúzeum támogatására**

Tisztelt Közgyűlés!

A volt megyei börtön falai között megbújó egri Sportmúzeum 1993 óta várja a sport iránt érdeklődő látogatóit. Egyedülálló gyűjteményével kiemelkedő feladatot lát el Magyarországon. Akik betérnek időutazást tehetnek – három emeleten és 12 termen át –  a helyi, a magyar- és az egyetemes sporttörténetben. Megcsodálhatják azt a gyűjteményt, amit dr. Székely Ferenc a múzeum megálmodója gyűjtött össze haláláig. A kiállított emlékek, kiadványok, fotók és egyéb dokumentumok által megidézhetik a közeli és távoli múlt ismert és sikeres sportolóit; úszók, vízilabdázók, küzdősportolók, labdajátékosok eredményeit.

A Múzeum idén ünnepli fennállásának 30. évfordulóját, ezért kérem a Tisztelt Közgyűlést, hogy támogassa annak méltó megünneplését, 1,5 millió forinttal.

Eger, 2023. szeptember 27.

Kovács Csatlós Tamás s.k

képviselő

**Határozati javaslat:**

Eger Megyei Jogú Város Önkormányzatának Közgyűlése dönt arról, hogy a **Heves Megyei Úszó – és Vízilabda Szövetség Alapítvány** **részére 1.500.000 Ft, azaz Egymillió ötszázezer forint működési célú támogatást nyújt a sportmúzeum működtetésével összefüggésben a múzeum fennállásának 30. évfordulójára.**

A működési célú támogatással összefüggésben a Közgyűlés elrendeli 1.500.000 Ft átcsoportosítását a V/1/5/K Tartalékok/Általános tartalék címszámról a II/14/5/1/5/Ö Kulturális tevékenység/Heves Megyei Úszó – és Vízilabda Szövetség Alapítvány – Sportmúzeum működtetése címszámra.

A Közgyűlés felhatalmazza a polgármestert a 2023.04.04. napján megkötött működési célú támogatási nyújtásáról szóló megállapodás módosítására.

Felelős: Dr. Bánhidy Péter megbízásából

Spisák György irodavezető, Kabinet iroda

Juhász Tamás irodavezető, Gazdasági iroda

Határidő: 2023. október 20